Gandia celebra les festes del barri de Corea aquest cap de setmana
16 juny 2023

## Gandia celebra les festes del barri de Corea aquest cap de setmana16 juny 2023Última actualització: 16 juny 2023

![](../gestion/img/d4b0490abdf26b52f81a74d9777dfc143be21189b37dbe85377977f259fcb139.jpg)  
  

La presidenta de la Junta de Districte de Corea, **Inmaculada Rodríguez**, acompanyada d'**Alfonso Rufat**, president de l'associació veïnal, han presentat aquest matí la programació festiva del barri, que tindrà lloc hui divendres i demà dissabte, 17 de juny.  
  
«Els actes començaran aquesta vesprada a partir de les 17.30 hores amb jocs infantils a la plaça del Jardinet per als més menuts i demà serà el dia gran amb el sopar i la revetlla», ha explicat Rodríguez. El sopar veïnal de pa i porta començarà partir de les 22 hores al carrer Guitarrista Salvador García. Tot seguit, hi actuarà el duet Coral i Jaume Costa.  
  
"L'Associació de Veïns de Corea i la Junta de Districte ha preparat un any més festes veïnals per a tots els públics. Tindrem jocs infantils, visita a la Residència Maria Inmaculada i el dissabte el sopar veïnal", ha destacat Rufat.  
  
El sopar és gratuït per als socis i tindrà un cost de 6 € per als no socis. Aquests tiquets estaran a la venda al Centre Social del barri fins al divendres (inclòs). L'horari d'obertura és de 9 a 14.00 hores.